钦定古今图书集成/明伦汇编/氏族典/第300卷 > 《郑樵通志》 > 以邑为氏〈鲁邑〉
## 钦定古今图书集成/明伦汇编/氏族典/第300卷 > 《郑樵通志》 > 以邑为氏〈鲁邑〉

臧氏，姬姓。鲁孝公之子𫸩，食邑于臧，因以为氏。隐公
五年，臧僖伯谏观鱼。桓公二年，臧哀伯谏纳郜鼎。襄
公二十四年，臧纥为季氏废长立庶，被孟氏所谮，斩
鹿门之关以出奔邾，乃立臧为致防而奔齐。汉有燕
王臧荼、城阳王太傅臧璋。后汉二十八将、城门校尉
臧宫，望出东海。